Дзяменцій Людміла Васільеўна, настаўнік беларускай мовы і літаратуры ДУА “Гімназія г. Быхава”.

Факультатыўныя заняткі па беларускай мове ( па праграме “Гэты няпросты просты сказ”, рэкамендаванай Міністэрствам адукацыі Рэспублікі Беларусь).

Клас: 8

Колькасць вучняў: 5

Тэма: Разнастайнасць даданых членаў сказа

Мэта: стварыць умовы для актыўнай пазнавальнай дзейнасці вучняў па засваенні тэмы і выкарыстанні атрыманных ведаў у практычнай дзейнасці.

Задачы

адукацыйная: лічыцца, што ў канцы заняткаў вучань будзе правільна ставіць пытанні і вызначаць даданыя члены сказа, ведаць асноўныя спосабы выражэння даданых членаў сказа, умець выкарыстоўваць атрыманыя веды пры рашэнні вучэбных задач;

развіццёвая: на аснове актуалізацыі вядомага матэрыялу і выканання вучэбных задач садзейнічаць развіццю ўмення параўноўваць, аналізаваць матэрыял, рабіць вывады;

выхаваўчая: стварыць умовы для самарэалізацыі асобы вучняў у вучэбнай дзейнасці.

Тып урока: урок засваення новых ведаў

Форма: практыкум

Абсталяванне: дыдактычны матэрыял, слоўнікі, беларускі народны каляндар.

Ход занятку

**І этап. Арганізацыйны ( да 1 хвіліны)**

Мэта: псіхалагічная падрыхтаванасць класа да ўроку, арганізацыя ўвагі ўсіх вучняў.

Педагагічная задача: арганізаваць і падрыхтаваць вучняў да працы.

|  |  |
| --- | --- |
| **Дзейнасць настаўніка** | **Дзейнасць вучняў** |
| Арганізуе ўвагу, добры настрой усіх вучняў, запрашае да супрацоўніцтва. | Рыхтуюцца да працы. |

**ІІ этап. Арыентавана-матывацыйны ( да 7 хвілін)**

Мэта: пазнавальная падрыхтаванасць вучняў да атрымання новых ведаў, наяўнасць матывацыі, самавызначэнне на канчатковы вынік урока.

Педагагічная задача: актулізаваць апорныя веды, сфармуліраваць пазнавальныя матывы, ствараць умовы для самавызначэння вучняў на дзейнасць і яе вынікі.

|  |  |
| --- | --- |
| **Дзейнасць настаўніка** | **Дзейнасць вучняў** |
| 2.1 Прыём “Матрыца цяжкасцей”.Настаўнік прапануе вучням падкрэсліць усе члены сказа*З Юр'я мядзведзь у бярлозе дужа засынае, а ваўкі жмуцца да вясковага завуголля.*2.2. Настаўнік просіць назваць члены сказа, якія можна падкрэсліваць по-рознаму...2.3. Задае вучням праблемнае пытанне:- Чаму некаторыя члены сказа можна падкрэсліць па-рознаму. ( Мнагазначнасць членаў сказа)- Якая тэма нашых заняткаў?Настаўнік запісвае тэму на ўроку, звяртае ўвагу на кантрольны тэст у канцы ўрока.2. 4. Прапануе вучням паставіць мэты ўрокаК канцу ўроку мы будзем ведаць..., умець..., добра выканаем...Заняткі дазволяць пазтарыць тэму... | 2.1. Выконваюць разбор сказа, даказваюць свае меркаванні.2.2. Адказваюць на пытанні настаўніка. Робяць вывады.2. 3. Адказваюць на пытанне, фармулююць тэму ўрока і робяць адпаведны запіс у сшытку.2. 4. Фармулююць мэты ўрока, карыстаючыся словамі і тэстам, прапанаванымі настаўнікам. |

**ІІІ этап. Аперацыйна – пазнавальны ( да 27 хвілін)**

Мэта: засваенне асноўнага зместу вывучаемага матэрыялу, пазнавальная актыўнасць вучняў.

Педагагічная задача: арганізаваць мэтанакіраваную пазнавальную дзейнасць вучняў па засваенні новых ведаў, стварыць сітуацыю ўзаемадзеяння.

|  |  |
| --- | --- |
| **Дзейнасць настаўніка** | **Дзейнасць вучняў** |
| 3. 1. Задае класу пытанне:*- у народнай прыкмеце называецца Юр’еў дзень, а вы ведаеце калі гэта?*3. 2. Вуснае паведамленне “Заўтра-зімовы Юр’я”.3. 3. Арганізуе работу ў парах.Кожная пара атрымоўвае 1 частку схемы, якую неабходна запоўніць”.

|  |  |
| --- | --- |
| *Ведаю з 5 класа* | *Ведаю ў 8 класе* |
| *азначэнне* |  |  |
| *дапаўненне* |  |  |
| *акалічнасць* |  |  |

3. 4. Настаўнік прапаноўвае работу на аркушах паперы ( практыкаванне 1). Двайным падкрэсліванне паказаць мнагазначныя члены сказа, з апорай на схему.Даданыя члены сказа адназначныя мнагазначныя *адно пытанне больш чым адно пытанне**1. Сонца ў пушчы глыбокай купаецца* *І ніяк не дастане да дна...**2.Спіць , стаміўшыся, вецер**Ля імшарнай крыніцы.**3. Экскурсія па Белавеж.. здзівіла не толькі дзяцей, але і дарослых.*3. 5. Арфаграфічная хвілінка “Правапіс канчаткаў назоўнікаў ” ( з апорай на алгарытм)*Сястра, зямля, зямелька, рака, , рэчка,хата.****Адказы****: сястры, зямлі, зямельцы, рацэ,рэчцы, хаце.*3. 6. Фізкультхвілінка. Настаўнік выконвае з вучнямі рухі, малюючы члены сказа.*Юры зімовы ахоўнік скаціны, уладар ваўкоў.**Мужык не тужыць, ведае, калі Юр’е.*3. 7. Прыём “Канструктар”. Настаўнік прапаноўвае словазлучэнні, з якімі неабходна скласці сказы, запісаць, захоўваючы арфаграфічную норму.*Поезд с Гомеля, пирожки с картошкой, скинуть с плеч.* | 3. 1. Прапаноўваюцб свае меркаванні.3. 2. Слухаюць выступленне адкакласніка.*У царкоўным календары – Асвячэнне храма Велікапакутніка Георгія ў Кіеве.**На Юр`е зіма ўбіраецца ў поўную сілу. Аб гэтым сведчаць прыказкі і прыкметы: "Юры мосціць, а Мікола гвоздзіць", "Колькі на асенняга Юр`я снегу, столькі на вясенняга – травы".**Юрый лічыўся апекуном свойскай і лясной жывёлы. У гэты дзень ён нібы выпускаў ваўкоў аж да вясенняга Юр`я. Гаспадары аглядалі кароў, коней. Больш не выганялі на пашу кароў, бо: "Юрэй ужэ дае ваўкам слабоду". Вядома гістарычная прыказка: "Вось табе, бабуля, і Юр`еў дзень". Ад Юр`я сялянам не дазвалялася пераходзіць на службу ад аднаго пана да другога.*3. 3. Кожнае пара прадстаўляе вынікі сваёй работы, прыводзяць прыклады.3.4. Перапісваюць схему ў сшытак.Самастойна выконваюць заданне, пасля тлумачаць напісанае.3. 5Вучні ўстаўляюць канчаткі ў словах, ажыццяўляюць узаемаправерку.3.6. Вучні выконваюць фізкультхвілінку.3. 7. Вучні перакладаюць словы , потым правяраюць па руска-беларускаму слоўніку, складаюць сказы. |

**IV этап. Кантрольна-карэкцыйны (да 8 хвілін)**

Мэта: выкананне тэставага задання, высветленне сваіх памылак, цяжкасцей, іх карэкцыя.

Педагагічная задача: устанавіць асэнсаванасць засваення новага матэрыялу, стварыць умовы для ўзаемакантролю, самакарэкцыі ведаў, стымуліраваць вучняў на самаадукацыю.

|  |  |
| --- | --- |
| **Дзейнасць настаўніка** | **Дзейнасць вучняў** |
| 4. 1. Настаўнік прапануе тэставае заданне і арганізоўвае праверку па ключы з наступнай самакарэкцыяй. Аналізуе ступень засваення тэмы і выкананне задач урока.ТэстА1. Адзначце сказы, у якіх выдзеленыя словы ( слова) з’яўляюцца дзейнікам.1) Цябе благаслаўляю, *сыне мой*.2) *Затое* – супраціўны злучнік.3) Цёплы вясенні *дзень*.4) Вясёлыя птушыныя спевы запаўшяюць *паркі і сады*.5) *Паветра* насычана мядовым пахам ліпы.А2. Адзначце сказы, у якіх выдзеленыя словы ( слова) з’яўляюцца выказнікам.1) Раніца *ціхая, ласкавая*.2) Мінулае – гэта *летапіс* слаўных здзяйсненняў.3) Бацькі папрасілі *дапамагчы* суседу..4) На захадзе *палымнее* вяршыня крутой гары.5) *Здаецца,* першы раз я наведваўся сюды ў жніўні.А3. Вызначце сінтаксічную функцыю інфінітыва.Жаданне ***вучыцца*** заўсёды трэба вітаць.1) дзейнік; 2) выказнік;3) дапаўненне; 4) азначэнне;5) акалічнасць.А4. Вызначце сінтаксічную ролю выдзеленага слова.Павевам **сваім** чаруе нас светлае ранне.1) дзейнік; 2) выказнік;3) дапаўненне; 4) азначэнне;5) акалічнасць.А5. Вызначце сінтаксічную ролю выдзеленага слова.Я ўбачыў некалькі паваленых *асін*.1) дзейнік; 2) выказнік;3) дапаўненне; 4) азначэнне;5) акалічнасць.**Частка Б**Прачытайце тэкст і выканайце заданні.(1) Даўно з усіх кветак найбольш люблю бэз. (2) Бэз расцвітаў якраз у час **школьных экзаменаў**. (3) Букет ружова-сініх кветак заўсёды стаяў на стале. (4) За сталом сядзелі строгія экзаменатары, а на ім былі акуратна раскладзены білеты. (5) Які з іх выбраць? (6) Падыходзячы да стала, я заўсёды хваляваўся. (7) У такія хвіліны я не звяртаў увагі **на бэз**. (8) Затое пасля экзамену пах бэзу да самага вечара кружыў мне галаву.Б1. Вызначце стыль тэксту.Б2. Вызначце тып тэксту.Б3. Вызначце тып 5 сказа паводле мэты выказання.Б4. Вызначце від сувязі выдзеленага ў 2 сказе словазлучэння.Б5. Вызначце сінтаксічную функцыю выдзеленага слова ў 7 сказе. **Адказы:**А)1 -2,3,5; 2-1,2,3; 3 – 4, 4 – 4; 5 – 3.Б) мастацкі, апавяданне, пытальны, дапасаванне, дапаўненне. | 4. 1. Выконваюць тэставае заданне, узаемаправерку па ключы, работуу над памылкамі. |

**V. Рэфлексія ( да 2 хвілін)**

Мэта: асэнсаванне вучэбнай дзейнасці і стварэнне сітуацыі поспеху.

Педагагічная задача: стварыць умовы для самаацэнкі дзейнасці вучняў і асэнсавання патрэбнасці ў вывучаным матэрыяле ў будучым.

|  |  |
| --- | --- |
| **Дзейнасць настаўніка** | **Дзейнасць вучняў** |
| Прапануе адказаць на наступныя пытанні:1.Карысным для мяне на ўроку было...2. Мне патрэбна яшчэ...3. Хачу яшчэ даведацца... | Даюць адзнаку сваёй дзейнасці на ўроку, аналізуюць цяжкасці. |

|  |  |
| --- | --- |
| *Ведаю з 5 класа* | *Новае* |
| *азначэнне* |  |  |
| *дапаўненне* |  |  |
| *акалічнасць* |  |  |

1. Запоўніце табліце, прывядзіце прыклады.

2. Спішыце, устаўце прапушчаныя знакі прыпынку, падкрэсліце 2 рыскамі мнагазначныя члены сказа.

*1. Сонца ў пушчы глыбокай купаецца і ніяк не дастане да дна...*

*2.Спіць стаміўшыся вецер ля імшарнай крыніцы.*

*3. Экскурсія па Белавеж.. здзівіла не толькі дзяцей але і дарослых.*

 3. Перакладзіце словазлучэнні на беларускую мову, складзіце сказы.

*Поезд с Гомеля, пирожки с картошкой, скинуть с плеч.*

4. Тэст

А1. Адзначце сказы, у якіх выдзеленыя словы

( слова) з’яўляюцца дзейнікам.

1) Цябе благаслаўляю, *сыне мой*.

2) *Затое* – супраціўны злучнік.

3) Цёплы вясенні *дзень*.

4) Вясёлыя птушыныя спевы запаўшяюць *паркі і сады*.

5) *Паветра* насычана мядовым пахам ліпы.

А2. Адзначце сказы, у якіх выдзеленыя словы

( слова) з’яўляюцца выказнікам.

1) Раніца *ціхая, ласкавая*.

2) Мінулае – гэта *летапіс* слаўных здзяйсненняў.

3) Бацькі папрасілі *дапамагчы* суседу..

4) На захадзе *палымнее* вяршыня крутой гары.

5) *Здаецца,* першы раз я наведваўся сюды ў жніўні.

А3. Вызначце сінтаксічную функцыю інфінітыва.

Жаданне ***вучыцца*** заўсёды трэба вітаць.

1) дзейнік; 2) выказнік;

3) дапаўненне; 4) азначэнне;

5) акалічнасць.

А4. Вызначце сінтаксічную ролю выдзеленага слова.

Павевам **сваім** чаруе нас светлае ранне.

1) дзейнік; 2) выказнік;

3) дапаўненне; 4) азначэнне;

5) акалічнасць.

А5. Вызначце сінтаксічную ролю выдзеленага слова.

Я ўбачыў некалькі паваленых *асін*.

1) дзейнік; 2) выказнік;

3) дапаўненне; 4) азначэнне;

5) акалічнасць.

**Частка Б**

Прачытайце тэкст і выканайце заданні.

(1) Даўно з усіх кветак найбольш люблю бэз. (2) Бэз расцвітаў якраз у час **школьных экзаменаў**. (3) Букет ружова-сініх кветак заўсёды стаяў на стале. (4) За сталом сядзелі строгія экзаменатары, а на ім былі акуратна раскладзены білеты. (5) Які з іх выбраць? (6) Падыходзячы да стала, я заўсёды хваляваўся. (7) У такія хвіліны я не звяртаў увагі **на бэз**. (8) Затое пасля экзамену пах бэзу да самага вечара кружыў мне галаву.

|  |  |
| --- | --- |
| Б1. Вызначце стыль тэксту.Б2. Вызначце тып тэксту.Б3. Вызначце тып 5 сказа паводле мэты выказання. | Б4. Вызначце від сувязі выдзеленага ў 2 сказе словазлучэння.Б5. Вызначце сінтаксічную функцыю выдзеленага слова ў 7 сказе.  |